Huvilised võiks ju minna...mh?
Noorteraadio koolitus: ajalugu, hääl, küsimused-vastused!
25. - 26. märtsil Anne Noortekeskuses koolitus, kus saab ülevaate raadio ajaloost, iseenda häälest ja selle võimsusest ning küsimustest, mis garanteerivad õige vastuse.
Koolitus algab teisipäeval kell 17.00 Anne Noortekeskuse Multimeedia Laboris (Uus 56). Alustuseks annab ajaloolane Hillar Palamets suurepärase ülevaate raadio ajaloost ja arengust läbi aastate. Seejärel on võimalik teada saada iseenda hääle omadustest ja kuidas oma häält paremini juhtida, et see oleks valjem, selgem ja ilusam. Teadupärast võidab ju vaidluse see, kellel on valjem hääl!
Kolmapäeval, 26. märtsil, kell 17.00 saab hea ülevaade intervjueerimise erinevatest tehnikatest - kuidas siis ikkagi peab küsima, et saada kätte need õiged vastused. Ja kas lihtsalt küsimisest piisab?
Koolitusel on osalemine on tasuta. Isikutel, kes soovivad koolitusel osaleda, palun registreerida ennast, kirjutades enda nime ja vanuse aadressile email@example.com
Koolitusele registreerimise tähtaeg on esmaspäeval, 24. märtsil, kell 18.00.
Koolitust korraldab Anne Noortekeskus koostöös Noorteraadioga.
Lisainfo:
Andres Lokk, tel. +372 5552 2405; firstname.lastname@example.org